Diari Oficial de la Generalitat Valenciana


Sumari del DOGV 1520, del 12-04-1991 (1991/820801)

ORDRE de 6 de març de 1991, del Conseller de Sanitat i Consum, per la qual es dicten instruccions per al lliurament de targetes d'assistència sanitària als nounats en la Comunitat Valenciana. .
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/06/(2)/dof/vci/html**

### Dades del document

Número de DOGV
:   1520

Data del DOGV
:   12-04-1991

Secció del DOGV
:   DISPOSICIONS GENERALS

Número del document
:   1991/820801


Data del document
:   06-03-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 6 de març de 1991, de la Conselleria de Sanitat i Consum, per la qual es dicten instruccions per al lliurament de targetes d'assistència sanitària als nounats en la Comunitat Valenciana.  
L'Ordre de 13 d'octubre de 1989, del Conseller de Sanitat i Consum, institueix la Targeta d'Assistència Sanitària Individual, i la defineix com el document acreditatiu del dret a l'assistència pública sanitària prestada pel Servei Valencià de Salut.  
El primer pas en la generalització de l?ús de la targeta es va produir gràcies a l?Ordre de 16 d'octubre de 1989, per la qual es dictaven unes normes per al desplegament del Decret 88/1989, de 12 de juny, del Consell de la Generalitat Valenciana. Es feia així efectiu, amb caràcter prioritari, el reconeixement del dret a l'assistència sanitària d'aquelles determinades persones que freturen de prou recursos econòmics.  
Es tracta ara d'implantar l?esmentat reconeixement, mitjançant la concessió de la targeta sanitària individual a tots els xiquets i totes les xiquetes que hi tinguen dret, des del moment de produir-se el seu naixement. Això permetrà singularitzar la relació que es produeix en l'aplicació del programa de vigilància de la salut de l?infant, creat pel Decret 147/86, de 24 de novembre, del Consell, i que, constituït fonamentalment per successius exàmens i certificats de salut, té la seua plasmació documental en la Cartilla de Salut, regulada per l?Ordre de 22 de març de 1988.  
Aquestes accions iniciades per la Conselleria de Sanitat i Consum, es troben al seu-torn reflectides en la Declaració Mundial sobre la Supervivència, la Protecció i el Desenvolupament de l?Infant (Cimera Mundial en favor de la Infància, Nacions Unides, 30 de setembre de 1990, Nova York).  
Per això,  
ORDENE  
Article primer  
La Targeta d'Assistència Sanitària Individual és l?instrument que garanteix a tot nounat que hi tinga dret, l'assistència pública sanitària prestada pel Servei Valencià de Salut.  
Prèviament a la seua expedició i lliurament caldrà acreditar la condició de beneficiari de l'assistència sanitària de la Seguretat Social que presta la Generalitat Valenciana.  
Article segon  
La Targeta Sanitària per als nounats s'ajustarà al que estableix l?Ordre de 13 d'octubre de 1989, de la Conselleria de Sanitat i Consum, i en la Resolució de 17 d'octubre de 1989, de la Direcció General de Planificació de l'Assistència Sanitària.  
Article tercer  
Caldrà confeccionar i lliurar la Targeta Sanitària Indidual als responsables legals dels xiquets el naixement dels quals, es produesca després de l'entrada en vigor d'aquesta Ordre, així com als xiquets a què s'haurà expedit el primer certificat de salut a partir del dia 7 d'abril de 1988, data d'entrada en vigor de l'Ordre de 22 de març de 1988, per la qual és objecte de desplegament la Cartilla de Salut de l'Infant.  
Article quart  
Les unitats d'afiliació i validació de les corresponents delegacions del Servei Valencià de Salut, en coordinació amb les unitats de programes de salut, descrites en l'article setè de l'Ordre de 22 de març de 1988, seran les encarregades d'executar el que preveu aquesta norma.  
Article cinquè  
Als responsables legals de l?infant els serà lliurada la sol·licitud de targeta sanitària individual per al nounat, conjuntament amb la seua cartilla de salut, abans d'abandonar l?hospital on es produesca el naixement.  
DISPOSICIONS FINALS  
Primera  
Es faculta el Director de Planificació de l'Assistència Sanitària i el Director del Servei Valencià de Salut perquè dicte les disposicions necessàries per a l?execució d'aquesta ordre.  
Segona  
Aquesta ordre entrarà en vigor l?endemà de la seua publicació al DOGV.  
València, 6 de març de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI